ของว่างวันอาทิตย์ 07/10/61
สัปดาห์ก่อน เจ้าสัวธนินท์ เจียรวนนท์ ประธานอาวุโสเครือเจริญโภคภัณฑ์ ซึ่งเป็นนายกสมาคมบริษัทนักลงทุนชาวจีนโพ้นทะเลแห่งสาธารณรัฐประชาชนจีน (China Overseas Chinese Entrepreneurs Association) ซึ่งมีสมาชิกถึง 60 ประเทศทั่วโลก ได้รับเชิญจากรัฐบาลจีนไปร่วมฉลองในโอกาสสำคัญ ที่จีนครบ 40 ปี ของการเปิดประเทศ และเฉลิมฉลองยิ่งใหญ่สไตล์ชาติมหาอำนาจ,ก่อนนี้ เจ้าสัวซีพี จึงมีสื่อชั้นนำของจีน ขอคิวนัดสัมภาษณ์ยาวเหยียดล่วงหน้ากว่า 2 เดือน มีทั้งรายการทีวีดังๆและสารคดีเกี่ยวกับประวัตินักธุรกิจไทย ที่ร่วมลงทุนพัฒนาพื้นที่เกษตร และเลี้ยงไก่ ในประเทศจีนเป็นรายแรก นับแต่เริ่มเปิดประเทศ สมัยท่านผู้นำ เติ้งเสี่ยวผิง งานนี้ ทำเอาทีมงานเจ้าสัววุ่นวายไปตามกัน เพราะต้องจัดเวลาให้ลงตัวทั้งคิวในเมืองไทยและคิวในเมืองจีน ให้รายการของ CCTV ช่องต่างๆ เช่น Me & my affection to China, Our 40 years, Shenzhen 40 years, The World Listens to Me,งานนี้ ทำเอา สุภาวดี ผลพิรุฬห์ เลขาตัวใหญ่ ตัวเล็กลง เพราะน้ำหนักลดไปเกือบ 3 กิโล จากการติดตามคิวนายใหญ่ จนหอบแฮก และจากเคยถือสมุดจดงานประจำ คุณสุ บอกจดไม่ทันแล้ว ต้องพกเครื่องอัดเทปแทน ในขณะที่เจ้านายวัย 79 ปี ซึ่งเคยประกาศว่าจะเกษียณตอนอายุ 89 ปี ยังแคล่วคล่อง เดินทางตลอด หุ่นดี และจำรายละเอียดได้ทุกช็อต--แม้แต่เมนูอาหารใหม่ๆ ที่ยังไม่ได้นำมาให้ชิม ก่อนนำไปสู่การตลาด ถ้าไม่เห็นขึ้นโต๊ะ เจ้าสัวก็ทวงถามทุกครั้ง,านเลี้ยงเกษียณ นาวาอากาศตรี นพ.บุญเรือง ไตรเรืองวรวัฒน์ อธิบดีกรมสุขภาพจิต ที่ผ่านมา มีหลายคนขึ้นกล่าวถึงความประทับใจต่อคุณหมอในมุมต่างๆ เพราะ 30 ปีที่แล้ว คุณหมอบุญเรือง ได้ก่อตั้ง หน่วยแพทย์เคลื่อนที่บาทเดียว ของกระทรวงสาธารณสุข เพื่อลดภาระประชาชน ไม่ต้องไปโรงพยาบาลโดยไม่จำเป็น และเก็บค่าบริการแค่ 1 บาท และมอบเงินให้เป็นทุนอาหารกลางวันนักเรียนในชุมชน โดยมีบุคลากรทางการแพทย์เสียสละวันหยุด ออกไปให้บริการประชาชนในพื้นที่ทุรกันดาร ซึ่ง คุณหมอบุญเรือง เลือกไปแต่ที่ทุรกันดารจริงๆ เช่น พื้นที่สีแดงทางภาคใต้ ซึ่งทีมงานแอบผวากัน แต่คุณหมอบอกว่ายิ่งแดงยิ่งดี หรือตอนรถคันหน้าเจอตะปูเรือใบ จึงวิทยุมาบอกรถคันหลังซึ่งคุณหมอนั่งอยู่ว่า อย่าให้คุณหมอลงจากรถ แต่คุณหมอบอกทุกคนในรถว่า พวกคุณนั่นแหละรออยู่ในรถ เดี๋ยวผมลงไปดูเอง,พอถึงคิว คุณหมอโมนา อัศวิษณุ แพทย์หญิงหนึ่งเดียวในทีม ก็ขึ้นไปเล่าว่า มีความประทับใจไม่เหมือนใคร เพราะน้อยคนจะทราบว่า ก่อนที่คุณหมอบุญเรือง จะมาทำงานด้านบริหาร เคยเป็นอาจารย์สอนวิชากระดูกนิสิตแพทย์จุฬาฯ 2 ปี ซึ่ง คุณหมอโมนา โชคดีมากที่ได้เป็นลูกศิษย์ของ Great teacher and the great doctor และได้เห็น role model เป็นตัวอย่างแก่ชีวิต เพราะอาจารย์สอนอย่างทุ่มเท สุภาพอ่อนโยน และยังให้กำลังใจเสมอ อย่างครั้งหนึ่งเมื่อใกล้สอบ อาจารย์เห็นนิสิตแพทย์เครียดกันมาก จึงบอกว่าเดี๋ยวก็สอบเสร็จแล้ว และถ้าใครทำคะแนนวิชากระดูกได้สูงที่สุดจะมีรางวัลให้--เล่าจบ คุณหมอโมนา ก็ถือโอกาสทวงบนเวที เพราะตั้งแต่จบมา จนแต่งงาน มีลูก ป่านนี้ยังไม่ได้รางวัลเลย,เป็นอีกครั้งกับความสำเร็จ เมื่อ บรม พิจารณ์จิตร นำ เซ็นทรัล เอ็มบาสซี เดสติเนชันที่ครบทุกไลฟ์สไตล์ กวาด 5 รางวัลสำคัญ ทั้งระดับโลก ระดับสากล และระดับภูมิภาค จากความโดดเด่น มีเอกลักษณ์ ของ OPEN HOUSE ผู้นำคอนเซปต์ Co-living Space ซึ่งออกแบบพื้นที่โดย Klein Dytham architecture (KDa) บริษัทออกแบบระดับโลก จนคว้ารางวัล Good Design Award 2018 สาขา construction/space design/sign system for commercial facilities จาก Japan Institute of Design Promotion (JDP) ที่คัดเลือกอย่างเข้มข้นจากหลายโปรเจกต์ทั่วโลก ซึ่งเป็นหนึ่งในสี่รางวัลด้านการออกแบบที่ยิ่งใหญ่ และเป็นที่รู้จักมากที่สุดในโลก ตั้งแต่ปี ค.ศ.1957 และยังคว้ารางวัล The Most Beautiful Bookstore for 2017 จากงาน Asian Bookstore Forum 2018 ที่เมืองเฉิงตู ที่ให้ OPEN HOUSE เป็นร้านหนังสือที่สวยที่สุดแห่งปี 2017 กลายเป็นแลนด์มาร์กคนรักหนังสือ นักสะสม ที่รวบรวมหนังสือมาให้เลือกกว่า 20,000 เล่ม,นอกจากนั้น เซ็นทรัล เอ็มบาสซี ในฐานะ The retail beacon of Bangkok ก็คว้า 3 รางวัลชนะเลิศ ด้านอสังหาริมทรัพย์แห่งปี 2018 สาขา Best Retail Development และ Best Retail Architectural Design รวมถึงรางวัลพิเศษ Best Universal Design Development ด้านการออกแบบอาคารอารยสถาปัตย์ จากเวที Property Guru Thailand Property Awards 2018 --ตอนนี้ทีมงานจึงยิ่งมีกำลังใจและเชื่อมั่น ตามที่ คุณเต้-บรม พูดเสมอว่า เราทำได้.,โสมชบา
เจ้าสัวซีพี จึงมีสื่อชั้นนำของจีน ขอคิวนัดสัมภาษณ์ยาวเหยียดล่วงหน้ากว่า 2 เดือน มีทั้งรายการทีวีดังๆและสารคดีเกี่ยวกับประวัตินักธุรกิจไทย ที่ร่วมลงทุนพัฒนาพื้นที่เกษตร และเลี้ยงไก่ 
ธนินท์ เจียรวนนท์,โสมชบาจ๊ะจ๋า,โสมชบา,เจ้าสัวซีพี,เลี้ยงไก่